Temeljem članka 391. Zakona o vlasništvu i drugim stvarnim pravima (NN 91/96, 68/98,137/99, 22/00, 73/00, 114/01, 79/06, 141/06, 146/08, 38/09, 153/09, 143/12 i 152/14), članka 47. Statuta Općine Gračac («Službeni glasnik Zadarske županije» 11/13) i Odluke o raspisivanju natječaja za prodaju nekretnine, KLASA: 944-01/17-01/1, URBROJ: 2198/31-01-17-1 od dana 15. studenog 2017. godine, općinska načelnica Općine Gračac raspisuje

**NATJEČAJ**

**za prodaju nekretnine**

1. Predmet natječaja je prodaja nekretnine u vlasništvu Općine Gračac označene kao k. č. broj 6658/22 “dvorište 92 čhv”, “Izgrađeno zemljište 11 čhv” i “Izgrađeno zemljište 10 čhv”, upisane u nacrt k. uloška broj 3055 k. o. Štikada, u naravi građevinsko zemljište koje čini zemljište nužno za redovitu uporabu građevine u vlasništvu fizičke osobe. s p**očetnom cijenom od 21.755,28 kuna.**

2. Pravo sudjelovanja u javnom natječaju imaju sve fizičke i pravne osobe koje prema važećim propisima Republike Hrvatske mogu biti vlasnici nekretnina na području Republike Hrvatske.

3. U cijenu nekretnine nisu uračunata porezna davanja koja plaća kupac.

4. Općina Gračac zadržava pravo poništiti predmetni javni natječaj bez posebnog obrazloženja.

5. Uz pisanu ponudu koja treba sadržavati podatke o ponuditelju, kontakt podatke, pravni interes za kupnju te iznos ponuđene cijene (koji ne može biti manji od početne cijene), obvezno je dostaviti i preslik osobne isprave za fizičku osobu te rješenje o upisu u trgovački registar za   pravne osobe.

6. Najpovoljnijim ponuditeljem će se smatrati ponuditelj koji dostavi pravodobnu, potpunu i urednu ponudu te ponudi najvišu cijenu.

7. Općina Gračac će s najpovoljnijim ponuditeljem sklopiti ugovor o kupoprodaji predmetne nekretnine.

8. **Ponude se dostavljaju na adresu: Općina Gračac, Park sv. Jurja 1, 23440 Gračac, „Prodaja nekretnine- ne otvarati!“,** u roku od **osam (8) dana** od dana objave u „Zadarskom listu“.

*Natječaj je objavljen u „Zadarskom listu“ 20. studenog 2017. godine*